wickkiey/tamil-wikipedia-chunked huggingface dataset:
# சிம்மக்கல், மதுரை

## வழிபாட்டுத் தலங்கள்

### இந்துக் கோயில்கள்

#### சிறீசெயவீர ஆஞ்சநேயர் கோயில்

மீனாட்சி அம்மனின் ஒரு பக்த தம்பதிகள் தங்களுக்குப் பிறக்கும் தலைமகவை மீனாட்சியம்மன் சேவைக்கென விட்டு விடுவதாக சுமார் 159 ஆண்டுகளுக்கு முன் வேண்டிக் கொண்டனர். பிரார்த்தனையில் பிறந்த முதல் ஆண் குழந்தையை, நேர்ந்த கொண்டபடி, மீனாட்சி சந்நிதியில் விட்டுச் சென்றனர். அக்குழந்தை கோயிலில் வளர்ந்த நிலையில், உலகத்தைப் புரிந்து கொண்டு தன்னலம் இல்லாமல் அடுத்தவருக்காக செயலாற்றும் சுத்தயோகியாக வாழத் தொடங்கினான். மீனாட்சியின் பிள்ளையாக வளர்ந்த அவரை 'குழந்தை சுவாமி' என்று மக்கள் அழைக்கத் தொடங்கினர். கோயிலில் பணிகள் ஏதுமில்லாத போது கிருதமாலா நதிக்கரையில் மரத்தடியில் தங்கி வந்தார். பொதுமக்கள் அவரை குருவாக நினைத்து வழிபடத் தொடங்கினர். தினமும் நீராடல், தவம், மக்களுடன் கூட்டு வழிபாடு என இருப்பார். மக்கள் அவருக்கு உணவு கொண்டு வருவார்கள். வேண்டும் உணவை மட்டும் சிறிது உண்டு பசியாறுவார். சில நாட்களில் உபவாசத்துடன் தவத்திலேயே இருப்பார். பல பக்தர்களுக்கும், சீடர்களுக்கும் நல்ல ஆலோசகராக, வழிகாட்டியாக இருந்து வந்தார். ஊர்மக்கள் பலரின் கனவில் ஒருநாள் சிறீஆஞ்சநேயர் தோன்றினார். அவர் விக்கிரக வடிவில் கிருதுமால் நதியில் இருப்பதாகவும், தன்னை எடுத்து வழிபட்டு கலியுகத்தில் ஏற்படும் அல்லல்களைப் போக்கிக் கொள்ள வேண்டும் எனவும் கூறினார். அதே போன்ற கனவு, அதே நாளில் பல பேருக்கும் ஒரே மாதிரியான நிலையில் வந்ததால், பெரும்பாலோனோர் அதனைப் பற்றியே பேசினர். அனைவரும் சிலையைத் தேடி எடுக்க வழிகாட்டும் படி 'குழந்தை சுவாமி'யிடம் கேட்டனர். தவத்திலிருந்த குழந்தை சுவாமி கண்விழித்து, மக்கள் கூட்டத்துடன் நதிக்கரைக்குச் சென்றார். ஓரிடத்தில் இறங்கி தேடச் சொன்னார். நீண்ட நேரத் தேடலுக்குப் பின் முதலில் சிறீநரசிம்மர் விக்கிரகமும், பிறகு ஆஞ்சநேயர் விக்கிரகமும் கிடைத்தன. மக்கள் ஆனந்தக் கூத்தாடினர். மேலும் அதே இடத்திலிருந்து மகாலட்சுமி, கருடாழ்வார் விக்கிரகங்களும், இரண்டு விநாயகர் விக்கிரகங்களும் கிடைத்தன. கிருதமாலா நதியில் கிடைத்த சிறீஆஞ்சநேயரை இலுப்பை மரத்தின் கீழ் தன் கையாலேயே நிறுவினார் குழந்தை சுவாமி. அருகிலேயே மற்ற விக்கிரகங்களையும் பிரதிஷ்டை செய்தார். பட்டுப் போய் வெறும் கிளைகளாய் நின்ற இலுப்பை மரம் புதியதாகத் துளிர் விட்டு தழைத்தது. வெளிறிக் கிடந்த அந்தப் பகுதி முழுவதும் பசுமை செழிக்கத் தொடங்கியது. குழந்தை சுவாமி காலை, மாலை இருவேளையும் அனைத்து விக்கிரகங்களுக்கும் பூசை செய்யத் தொடங்கினார். மக்கள் குழந்தை சுவாமிக்கு கொண்டு வந்த உணவுகளை தெய்வங்களுக்குப் படைத்து, மக்களுக்குக் கொடுத்துத் தானும் உண்டார். மக்களுக்கும் ஆஞ்சநேயரிடம் வேண்டியதெல்லாம் நடந்தது. வேண்டுதல்கள் அனைத்தும் வெற்றியில் முடிந்ததால் 'செயம் தரும் வீரஆஞ்சநேயர்' என வழங்கப்பட்டார். மக்களும், குழந்தை சுவாமியும் அங்கு ஓர் ஆலயம் அமைத்து வழிபாட்டைத் தொடர்ந்தனர். குழந்தை சுவாமி ஓர் அர்ச்சகரை நியமனம் செய்து, தான் இல்லாத போதிலும் பூசைகள் நடைபெற ஏற்பாடுகளைச் செய்தார். மதுரை மாட்டுத் தாவணி பேருந்து நிலையத்திலிருந்து, பெரியார் பேருந்து நிலையம் செல்லும் வழியில் வைகை பாலத்தை அடுத்துள்ள சிம்மக்கல் பகுதியில் சிறீசெயவீர ஆஞ்சநேயர் கோயில் அமைந்துள்ளது.
# சுண்டங்கோட்டை

**சுண்டங்கோட்டை** இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் அமைந்துள்ள ஒரு சிறிய கிராமம் ஆகும். இது சாத்தான்குளம் அருகில் உள்ளது.
# சுண்டங்கோட்டை

## நிர்வாகம்

சுண்டங்கோட்டை பள்ளக்குறிச்சி ஊராட்சி ஸ்ரீவைகுண்டம் சட்டப் பேரவை மற்றும் தூத்துக்குடி மக்களவைத் தொகுதிக்கு உட்பட்டது.
# சுண்டங்கோட்டை

## சுண்டங்கோட்டையைச் சேர்ந்த குறிப்பிடத்தக்கவர்கள்

- டி. எஸ். பாலையா - தமிழ்த் திரைப்பட நடிகர்
- டாக்டர் என். எஸ். சந்திர போஸ், IMA இன் முன்னாள் தலைவர் (1991-1992) மற்றும் பாஜகவின் முன்னாள் தலைவர், தமிழ்நாடு (1993-1995)
- எம். ஏ. கணேச பாண்டியன், முன்னாள் ஜனதா கட்சி தலைவர் தமிழ் நாடு, எம்எல்ஏ வேட்பாளர் 1984 & 1991, சாத்தான்குளம் யூனியன் சேர்மன்.
- நவீன் ராஜா ஜேக்கப் - இந்திய ஆண்கள் தேசிய கைப்பந்து அணி.
# ஜெத்பூர்

**ஜெத்பூர்** (**Jetpur, Navagadh**), இந்தியாவின் மேற்கே அமைந்த குஜராத் மாநிலத்தின் ராஜ்கோட் மாவட்டத்தில் உள்ள நகராட்சி மன்றத்துடன் கூடிய நகரம் ஆகும். சௌராட்டிரா தீபகற்பத்தில் பாயும் பாதர் ஆற்றின் கரையில் அமைந்த ஜெத்பூர் நகரம், ராஜ்கோட் நகரத்திற்கு தெற்கே 70 கிலோ மீட்டர் தொலைவில் உள்ளது.
# ஜெத்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, ஜெத்பூர்-நவகாட் நகராட்சியின் மக்கள் தொகை 118,302 ஆகும். அதில் ஆண்கள் 62,174 மற்றும் பெண்கள் 56,128 ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,454 ஆகவுள்ளனர். இதன் சராசரி எழுத்தறிவு 82.12% ஆகவுள்ளது. இதன் மக்கள் தொகையில் இந்துக்கள் 84.63%, இசுலாமியர் 14.48%, சமணர்கள் 0.55 % மற்றும் பிறர் 0.34% ஆகவுள்ளனர்.
# ஜெத்பூர்

## பொருளாதாரம்

ஜெத்பூர் நகரத்தில் பந்தானி வகை அச்சு கைத்தறி சேலைகள் மற்றும் கங்கா எனும் ஆப்பிரிக்க மக்கள் உடுத்தும் வண்ணப்பூக்கள் அச்சிடப்பட்ட பருத்தித் துணிகள் அதிக அளவில் உற்பத்தி செய்யப்படுகிறது.
# ஜெத்பூர்

## போக்குவரத்து

ஜெத்பூர் நகரம் சாலை வழியாக ராஜ்கோட், ஜூனாகத் நகரங்களுடன் இணைக்கப்படுகிறது.
# எலிபாசு

***எலிபாசு*** (*Elephas*) என்பது யானைகளின் எலிபன்டிடே, குடும்பத்தில் எஞ்சியிருக்கும் இரண்டு பேரினங்களில் ஒன்றாகும். இதில் உயிருடன் உள்ள ஒரே சிற்றினம் ஆசிய யானை, *எலிபாசு மாக்சிமசு* என்பதாகும்  
பல அழிந்துபோன சிற்றினங்கள் பிளியோசீன் சகாப்தம் வரை நீண்டு, பேரினத்தைச் சேர்ந்தவை என அடையாளம் காணப்பட்டுள்ளன. முன்பு எலிபாசு பேரினத்தின் கீழ் வகைப்படுத்தப்பட்ட *எலிபாசு ரெக்கி*, நேரான தந்தம் கொண்ட யானை *எலிபாசு ஆண்டிக்குசு, பழங்கால* யானை மற்றும் குள்ள யானைகள் *எலிபாசு பால்கோனேரி* மற்றும் *எலிபாசு சைப்ரியோட்சு* இப்போது தனி பேரினமான பேலியோலோக்சோடானில் வகைப்படுத்தப்பட்டுள்ளன. இந்த பேரினம் *மாமூத்* பேரினத்துடன் மிக நெருங்கிய தொடர்புடையது.
# எலிபாசு

## வகைப்பாட்டியல்

*எலிபாசு* என்ற பேரினப் பெயர் கரோலஸ் லின்னேயஸ் என்பவரால் 1758-ல் முன்மொழியப்பட்டது. இவர் இந்தப் பேரினத்தையும் இலங்கையிலிருந்து வந்த யானையையும் விவரித்தார். எலிபான்டிடே என்ற புரோபோசிடியன் குடும்பத்தின் கீழ் இந்த பேரினம் வகைப்படுத்தப்பட்டுள்ளது. மேலும் இது ஒரு உயிருடன் உள்ள மற்றும் அழிந்துபோன ஏழு சிற்றினங்களை கொண்டது.  
- *எலிபாசு மாக்சிமசு* – ஆசிய யானை  
பின்வரும் ஆசிய யானைகள் அழிந்துபோன துணையினங்களாக முன்மொழியப்பட்டன. ஆனால் இப்போது இவை இந்திய யானைக்கு ஒத்ததாகக் கருதப்படுகின்றன: என்பவரால் கண்டுபிடிக்கப்பட்ட புதைபடிவ எச்சங்களிலிருந்து விவரிக்கப்பட்டது.
- *எலிபாசு செலிபென்சிசு* - சுலவேசி குள்ள யானை, 1949-ல் ஹூய்ஜரால் தெற்கு சுலவேசியிலிருந்து விவரிக்கப்பட்டது; *இசுடெகோலோக்சோடான் செலிபென்சிசு* என்றும் அழைக்கப்படுகிறது
- *எலிபாசு எகோரென்சிசு* - குபி அல்கிபார்மேசன், துர்கானா, கென்யாவிலிருந்து விவரிக்கப்பட்டது
- *எலிபாசு கைசுட்ரிண்டிகசு* - சாவகம் பிலிசுடோசின் புதைபடிவ யானை மற்றும் *எலிபாசு மாக்சிமசு* சோன்டைகசிலிருந்து வேறுபட்டது
- *எலிபாசு* *அயோலென்சிசு*
- *எலிபாசு* *பிளாட்டிசெபாலசு*
# எலிபாசு பிளாடிசெபாலசு

***எலிபாசு பிளாடிசெபாலசு*** (*Elephas platycephalus*) என்பது ஆசிய யானைகளுடன் நெருங்கிய தொடர்புடைய பெரிய தாவர உண்ணி வகையினைச் சேர்ந்த பாலூட்டிகளின் அழிந்துபோன சிற்றினமாகும். இது 130,000 மற்றும் 700,000 ஆண்டுகளுக்கு முன்பு மத்திய பிளீசுடோசீன் சகாப்தத்தில் வாழ்ந்தது. இதனுடைய புதைபடிவங்கள் சிவாலிக் மலைகளின் மேல்பகுதிகளில் கிடைத்துள்ளன.
# எலிபாசு பிளாடிசெபாலசு

## வகைப்பாட்டியல்

கட்டுரையாளரும் ஆராய்ச்சியாளருமான வின்சென்ட் மாக்லியோ மற்றொரு சிற்றினமான *மம்முதாசு மெரிடியோனலிசு* (ஒத்த இனம் *எலிபாசு பிளானிப்ரான்சு*), *எ. பிளாட்டிசெபாலசின்* நேரடி மூதாதையர் எனச் சந்தேகம் கொள்கிறார். ஏனெனில் இரண்டு சிற்றினங்களும் ஒரே மாதிரியாகத் தோற்றமுடையன. இருப்பினும், மண்டை ஓட்டின் முன்பக்க-இணைப்பு பகுதி மற்றும் இரண்டு சிற்றினங்களின் மேல் கடைவாய்ப்பற்கள் அடிப்படையில் ஆய்வு செய்ததில், இரண்டு சிற்றினங்களும் வேறுபடுகின்றன என்று முடிவு செய்யப்பட்டது.
# திலங்க இரத்நாயக்க

**இரத்நாயக்க முதியன்சேலாகே திலங்க இரத்நாயக்க** (*Rathnayake Mudiyanselage Thilanka Madushan Rathnayake*) திலங்க ரத்நாயக்க என்று பிரபலமாக அறியப்படுகிறார். இலங்கையில் ஓர் இசைக்கலைஞராகவும் சமூக ஊடக செயற்பாட்டாளராகவும் இயங்கி வருகிறார். சமூக ஊடக நிறுவனமான தெவோசன் சமூக ஊடக முகமையை இவர் நிறுவினார்.
# திலங்க இரத்நாயக்க

## தனிப்பட்ட வாழ்க்கை

இரத்நாயக்க 1995 ஆம் ஆண்டு நவம்பர் மாதம் 4 ஆம் தேதியன்று இலங்கையின் கண்டியில் பிறந்தார். கண்டி திரித்துவக் கல்லூரி மற்றும் கொழும்பு ரோயல் கல்லூரியின் பழைய மாணவராவார். காந்தி பிரியந்தி இரத்நாயக்க மற்றும் பியதிலக ரத்நாயக்க ஆகியோர் இவருடைய பெற்றொர்களாவர். இரத்தநாயக்கவிற்கு தில்சனி, கயானி, திலினி மற்றும் இசானி என நான்கு சகோதரிகள் உள்ளனர். பிளைமவுத் பல்கலைக்கழகம் மற்றும் லண்டன் மெட்ரோபொலிட்டன் பல்கலைக்கழகத்தில் இரத்நாயக்க பட்டம் பெற்றார்.
# திலங்க இரத்நாயக்க

## தொழில்

இரத்நாயக்க தனது உயர் கல்வியை விருந்தோம்பல் துறையில் முடித்தார், பின்னர் சந்தைப்படுத்தல் மற்றும் புகைப்படக்கலைக்குச் சென்றார். தற்போது பக்தி சமூக ஊடக முகமையின் நிறுவனர் மற்றும் நிர்வாக இயக்குநராக பணியாற்றுகிறார், அங்கு இவர் சமூக ஊடக ஆலோசகராகவும் அரசியல் ஆய்வாளராகவும் பணியாற்றுகிறார். 2015 ஆம் ஆண்டில் கயான் பெரேராவின் 'டாடி' இசைக்குழுவுடன் இசை வாழ்க்கையைத் தொடங்கினார். பின்னர் பிரபல நடிகை யுரேனி நோசிகாவுடன் இணைந்தார். இதற்கிடையில், இசையமைப்பாளர் இலகிரு பெரேராவின் சமூக ஊடக தள ஒருங்கிணைப்பாளராக பணியாற்றினார். அவர்களைத் தவிர, இரத்நாயக்க பல இலங்கை பன்னாட்டு துடுப்பாட்ட வீரர்களின் சமூக ஊடக தள ஒருங்கிணைப்புடன் ஒத்துழைத்தார், அத்துடன் தலதா மாளிகை, அரசியல்வாதிகள், உணவு விடுதிகள் , பிரபலங்கள் மற்றும் வணிகங்களுக்கான சமூக ஊடக தளங்களை நிர்வகித்தார்.  
2022 ஆம் ஆண்டில் சுற்றுலாவை மேம்படுத்துவதற்கும் பொருளாதார நெருக்கடியின் போது இலங்கைக்கு ஆதரவளிப்பதற்கும் இலங்கையால் முடியும் என்ற பொருள்கொண்ட ஓர் அமைப்பை இவர் தொடங்கினார். இதே ஆண்டில் *பிராண* திரைப்படத்துடன் இணைந்து ஒத்துழைத்தார். இது இலங்கையில் அதே காலகட்டத்தில் சிங்களம், ஆங்கிலம் மற்றும் தமிழ் மொழிகளில் வெளியான முதல் திரைப்படமாகும்.
# விலங்குக் கருணைக்கொலை

**விலங்குக் கருணைக்கொலை** (*euthanasia*; கிரேக்க மொழி: εὐθανασία; "நல்ல மரணம்") என்பது ஒரு விலங்கினை அது படும் துன்பத்திலிருந்து விடுவிக்கும் நோக்கில் கொல்லுதல் அல்லது சாகவிடுதல் ஆகும். குணப்படுத்த முடியாத (அல்லது வலி நிறைந்த) நோய் உள்ளிட்ட நிலைமைகள், ஒரு விலங்கினைக் காக்கத் தேவைப்படும் உணவு மற்றும் நிதி ஆதாரங்களின் பற்றாக்குறை, அறிவியல் ஆய்வக சோதனை நடைமுறைகள் உள்ளிட்டவை கருணைக்கொலைக்கான காரணங்களாகச் சுட்டப்படுகின்றன. கருணைக்கொலை முறைகள் குறைந்தபட்ச அளவில் மட்டுமே வலி அல்லது துயரத்தை ஏற்படுத்தும் வகையில் வடிவமைக்கப்படுகின்றன. நோக்க அடிப்படையில் கருணைக்கொலை என்பது விலங்கு வதை, உயிர்க்கொல்லி முறைகள் ஆகியவற்றிலிருந்து வேறுபட்டிருந்தாலும் சில சந்தர்ப்பங்களில் நடைமுறை அளவில் இவையாவும் ஒரே மாதிரியாக இருக்கும் என்று விவாதிக்கப்படுகிறது.
# கொண்டல் நகரம்

**கொண்டல்** (**Gondal**), இந்தியாவின் மேற்கில் அமைந்த குஜராத் மாநிலத்தின் சௌராட்டிர தீபகற்பத்தில் அமைந்த ராஜ்கோட் மாவட்டத்தில் உள்ள கொண்டல் கொண்டல் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். பிரித்தானிய இந்தியாவின் ஆட்சியில் கொண்டல் நகரம் கொண்டல் இராச்சியத்தின் தலைநகராக விளங்கியது. இது ராஜ்கோட்டுக்கு தெற்கே 40 கிலோ மீட்டர் தொலைவில் உள்ளது.
# கொண்டல் நகரம்

## வரலாறு

மகாராஜா பகவத் சிங், ஆண்டு 1911]]
# கொண்டல் நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 22,624 வீடுகள் கொண்ட கொண்டல் நகரத்தின் மக்கள் தொகை 1,12,197 ஆகும். அதில் ஆண்கள் 58,300 மற்றும் பெண்கள் 53,897 ஆக உள்ளனர். பாலின விகிதம் 1000 ஆண்களுக்கு 924 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12037 (11%) ஆகவுள்ளனர். இதன் சராசரி எழுத்தறிவு 84.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,143 மற்றும் 842 ஆகவுள்ளனர்.  
இதன் மக்கள் தொகையில் இந்துக்கள் 84.48%, இசுலாமியர் 14.48%, சமணர்கள் 0.73%, கிறித்தவர்கள் 0.17%,
மற்றும் பிறர் 0.6% ஆகவுள்ளனர்.
# கொண்டல் நகரம்

## பொருளாதாரம்

கொண்டல் நகரத்தின் முதன்மைத் தொழில் நிலக்கடலை பயிரிடுதல் மற்றும் கடலை எண்ணைய் உற்பத்தியாகும்.
# தீசா

**தீசா** (**Deesa**), இந்தியாவின் மேற்கே அமைந்த குஜராத் மாநிலத்தில் உள்ள பனஸ்கந்தா மாவட்டத்தில் உள்ள தீசா வருவாய் வட்டத்தின் நிர்வாகத் தலைமையிடம் மற்றும் நகராட்சியுடன் கூடிய நகரம் ஆகும். இது மாவட்டத் தலைமையிடமானபாலன்பூர் நகரத்திற்கு மேற்கே 30 கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியின் போது தீசா நகரம், பாலன்பூர் சமஸ்தானத்தில் இருந்தது.
# தீசா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 21,638 வீடுகள் கொண்ட தீசா நகரத்தின் மக்கள் தொகை 111,160 ஆகும். அதில் ஆண்கள் 58,657 மற்றும் பெண்கள் 52,503 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14767 (13%) ஆகவுள்ளனர். இதன் சராசரி எழுத்தறிவு 80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,404 மற்றும் 3,893 ஆகவுள்ளனர்.  
இதன் மக்கள் தொகையில் இந்துக்கள் 85.91%, இசுலாமியர் 10.8%, சமணர்கள் 2.8%, கிறித்தவர்கள் 0.23%,
மற்றும் பிறர் 0.26% ஆகவுள்ளனர்.
# தீசா

## பொருளாதாரம்

தீசாவின் பொருளாதாரம் உருளைக்கிழங்கு பயிரிடுதல் சார்ந்துள்ளது.
# கொணலவாடி பச்சைவாழியம்மன் கோயில்

**அருள்மிகு கொணலவாடி பச்சைவாழியம்மன் கோயில்** தமிழ்நாட்டில் கள்ளக்குறிச்சி மாவட்டம், பு.கொணலவாடி என்னும் ஊரில் அமைந்துள்ள அம்மன் கோயிலாகும்.
# கொணலவாடி பச்சைவாழியம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது. ஆடி மாதம் கூழ் வார்த்தல்,சித்திரை மாதம் தீ மிதித்தல் மற்றும் தேர் முக்கிய திருவிழாவாக நடைபெறுகிறது.
# உரோமப் பண்ணைத் தொழில்

ஆஸ்ட்ரோபாத்னியா என்ற பகுதியில் உள்ள ஒரு உரோமப் பண்ணை]]  
பண்ணை (1900-க்குப் பின்னர்)]]
வில் உள்ள ஒரு உரோமக்கீரிப் பண்ணை]]
உள்ள ஒரு உரோமக்கீரிப் பண்ணை]]  
**உரோமப் பண்ணைத் தொழில்** என்பது சில வகையான விலங்குகளை அவற்றின் உரோமங்களுக்காக இனப்பெருக்கம் செய்து வளர்ப்பது ஆகும்.  
உலகில் பண்ணைத் தொழிலாகச் செய்யப்படும் உரோம உற்பத்தியில் பெரும்பாலானவை ஐரோப்பிய பண்ணையார்களால் மேற்கொள்ளப்படுகின்றன. 2018-ம் ஆண்டு நிலவரப்படி, ஐரோப்பிய ஒன்றியத்தில் 22 நாடுகளில் 5,000 உரோமப் பண்ணைகள் அமைந்துள்ளன. ஒட்டுமொத்தமாக உலக பண்ணை உரோம உற்பத்தியில் இந்த உற்பத்திப் பகுதிகளின் பங்கு மட்டும் 50% என்பது குறிப்பிடத்தக்கது. ஐரோப்பிய ஒன்றியம் உலகளாவிய உரோமக்கீரி (mink) உரோம உற்பத்தியில் 63 சதவிகிதமும் நரி உரோம உற்பத்தியில் 70 சதவிகிதமும் பங்காற்றுகிறது. உலக உரோமக்கீரி உற்பத்தியில் தோராயமாக 28 சதவிகித பங்களிப்புடன் டென்மார்க் முன்னணி நாடாக உள்ளது. உலகின் முதல் மூன்று உரோமத் தயாரிப்பு நாடுகளாவன டென்மார்க் (முன்பு), போலந்து மற்றும் சீனா. ஐக்கிய அமெரிக்காவிற்கு நரி உரோமத் தோல்களை அதிகம் ஏற்றுமதி செய்யும் நாடாக பின்லாந்து விளங்குகிறது. உரோமத் தோல்களை ஏற்றுமதி செய்யும் முக்கிய நாடாக ஐக்கிய அமெரிக்கா இருக்கிறது. இதன் முக்கிய ஏற்றுமதி சந்தைகளில் சீனா, ரஷ்யா, கனடா மற்றும் ஐரோப்பிய ஒன்றியம் ஆகியவை அடங்கும். மொத்த ஏற்றுமதியில் 1998-ல் 22% ஆக இருந்த ஆசியாவிற்கான ஏற்றுமதிகள் 2002-ல் 47% ஆக வளர்ந்தது. 2012-ம் ஆண்டு நிலவரப்படி, உரோமங்களுக்கான உலகின் மிகப்பெரிய விற்பனைச் சந்தையாக ரஷ்யா விளங்குகிறது. உரோமத் தோல்களை இறக்குமதி செய்யும் உலகின் மிகப்பெரிய நாடாகவும், தயாரிப்பு முடிந்த உரோமத் தயாரிப்புகளின் மிகப்பெரிய ஏற்றுமதியாளராகவும் சீனா உள்ளது.  
ஐக்கிய இராச்சியம் (2000 முதல்), ஆஸ்திரியா (2005 முதல்), சுலோவேனியா (2015 முதல்), குரோஷியா (2017 முதல்), லக்சம்பர்க் (2018 முதல்), செக் குடியரசு (2019 முதல்), நெதர்லாந்து (2021 முதல்), அயர்லாந்து (2022 முதல்), இத்தாலி (ஜூன் 2022 முதல்), மால்டா (2022 முதல்), பெல்ஜியம் (2023 முதலாக நாடு முழுவதும்), ஸ்லோவேக்கியா (2025 முதல்), நார்வே (பிப்ரவரி 2025 முதல்), எஸ்டோனியா (2025 முதல்), லித்துவேனியா (2027 முதல்), உரோமானியா (2027 முதல்) மற்றும் லாட்வியா (2028 முதல்) ஆகிய நாடுகளில் உரோமப் பண்ணைத் தொழில் தடைசெய்யப்பட்டுள்ளது. சுவிட்சர்லாந்திலும் ஜெர்மனியிலும் உரோமப் பண்ணைத் தொழிலுக்குக் கடும் விதிமுறைகள் விதிக்கப்பட்டு அங்கு உரோமப் பண்ணைகள் முற்றிலுமாக இல்லாமல் போயின. நெதர்லாந்தில் உள்ள பல உரோமக்கீரிப் பண்ணைகளில் ஜூன் 2020 முதல் விலங்குகள் அழிக்கப்பட்டு பண்ணைகள் முழுவதுமாக அகற்றப்பட்டன. ஆகஸ்ட் 2020-ல், அதுவரை 1 ஜனவரி 2024 முதல் மூடப்படவிருந்த உரோமப் பண்ணைகள் 1 மார்ச் 2021 முதலாகவே மூடப்படவேண்டும் என்று அறிவுறுத்தப்பட்டது. ஜூலை 2020-ல், ஸ்பெயின் 100,000 உரோமக்கீரிகளை கொன்று அழித்தது. நோய் பரவும் அபாயத்தைக் கட்டுப்படுத்த எண்ணி 11 நவம்பர் 2020 அன்று நெதர்லாந்து மீண்டும் தனது உரோமக்கீரிப் பண்ணைகளை மூடுவதற்கான கெடுவை 1 ஜனவரி 2021-க்கு மேலும் முன்னோக்கி நகர்த்தியது. உலகளவில் 40% உரோமக்கீரி உற்பத்தியைச் செய்து வந்த நிறுவனமான கோபன்ஹேகன் ஃபர் 2020 நவம்பர் நடுப்பகுதியில் நிகழும் சூழ்நிலைகளில் உலகளாவிய உரோம வர்த்தகத்தின் எதிர்காலத்தைக் கருத்தில் கொண்டு இன்னும் 2 முதல் 3 ஆண்டுகளில் படிப்படியாகத் தனது செயல்பாடுகளை நிறுத்தப்போவதாக அறிவித்தது.
# உருபெல் தூக்கணாங்குருவி

**உருபெல் தூக்கணாங்குருவி** (*Rüppell's weaver*)(*புளோசீயுசு கால்புலா*) என்பது புளோசீடே குடும்பத்தில் உள்ள ஒரு பறவை சிற்றினமாகும். இது வடக்கு ஆப்ரோட்ரோபிக்சை பூர்வீகமாகக் கொண்டது. செருமன் விலங்கியல் மற்றும் ஆய்வாளர் எட்வர்ட் உருபெல் (1794-1884) என்பவரின் பெயரால் இந்த சிற்றினம் பெயரிடப்பட்டது.
# உருபெல் தூக்கணாங்குருவி

## சரகம்

இது சூடானிலிருந்து சோமாலியா மற்றும் தீவிர வடக்கு கென்யா வரை காணப்படுகிறது. இது தென்மேற்கு அரேபிய தீபகற்பத்திலும் காணப்படுகிறது.
# உருபெல் தூக்கணாங்குருவி

## வாழ்விடம்

வடக்கு எத்தியோப்பியாவில் உள்ள தெகுவா தெம்பியன் மலைகளில், புதர் மற்றும் புதர் நிறைந்த பகுதிகளில் இதைக் காணலாம்.
# பச்மரி

**பச்மரி** (**Pachmarhi**), மத்திய இந்தியாவில் அமைந்த மத்தியப் பிரதேச மாநிலத்தில் உள்ள ஹோசங்காபாத் மாவட்டத்தில் உள்ள சாத்பூரா மலைத்தொடரில் 1067 மீட்டர் உயரத்தில் அமைந்த மலைவாழிடம் ஆகும். பிரித்தானிய இந்தியாவின் ஆட்சியின் போது பச்மாரி இராண்வப் பாசறையாக இருந்தது. பச்மரி உயிர்க்கோளக் காப்பகத்தின் ஒரு பகுதியே பச்மரி ஆகும். மராத்தியப் பேரரசு காலத்தில் பச்மாரி பகுதி நாக்பூர் இராச்சியத்தை ஆண்ட போன்சலே அரச வம்சத்தின் கீழ் இருந்தது.
# பச்மரி

## பச்மரி பாறை ஓவியங்கள்

பச்மரி மலைக்குகைகளில், கிமு 9,000 முதல் கிமு 3,000 காலக்கட்டத்தில் தொல்குடி மக்கள் தங்கிய குகைகளில் கிடைத்த வண்ண பாறை ஓவியங்கள் அகழாய்வில் கண்டெடுக்கப்பட்டுள்ளது.சத்பூரா மலைத்தொடரில் அமைந்த, பச்மரி மலைகள் குகைகள், பள்ளத்தாக்குகள், பாறைகள் தங்குமிடங்கள் மற்றும் பசுமையான தாவரங்கள் நிறைந்த பகுதியாகும். இந்தப் பகுதி முழுவதும் பல மணற்கல் பாறை தங்குமிடங்கள் கூரைகள் மற்றும் சுவர்களில் பரந்த அளவிலான பாடங்களை சித்தரிக்கும் ஓவியங்களால் தீட்டப்பட்டுள்ளது. இப்பாறை ஓவியங்களில் தாவரங்கள் மற்றும் விலங்குகள், போர்க்காட்சிகள் சித்தரிக்கப்பட்டுள்ளது. காளைகள், காட்டெருமைகள், யானைகள் மற்றும் காட்டுப்பன்றிகள் போன்ற விலங்குகள் பல்லிகள், மீன்கள், தேள்கள் மற்றும் மயில்கள் போன்ற பறவைகளின் உருவங்களுடன் சித்தரிக்கப்பட்டுள்ளன. மனிதர்கள் பொதுவாக ஈட்டிகள், குச்சிகள் மற்றும் வில் மற்றும் அம்புகளைப் பயன்படுத்தி வேட்டையாடுபவர்களாகக் குறிப்பிடப்படுகின்றனர். பெண் மனித உருவங்கள் எப்போதாவது மட்டுமே ஆரம்பகால ஓவியங்களில் காட்டப்படுகின்றன. வண்ண ஓவியங்களை உருவாக்க பயன்படுத்தப்படும் நிறமிகள் இயற்கையாக கிடைக்கும் கனிமங்களான ஹெமாடைட், இரும்பு ஆக்சைடு மற்றும் கயோலின் ஆகியவற்றிலிருந்து பெறப்பட்டது. வெள்ளை கயோலின் (சுண்ணாம்பு) உடன் இருண்ட நிறமிகளை கலப்பதன் மூலம் நிறத்தில் மாறுபாடுகள் பெறப்படுகிறது. பச்மாரி மலைகளில் உள்ள பெரும்பாலான ஓவியங்கள் வரலாற்று காலங்களைச் சேர்ந்தவை என்றாலும், ஆரம்பகால இடைக்கற்காலத்திய மெசோலிதிக் சித்தரிப்புகள் இயற்கை சூழல் மற்றும் இடைக்கற்கால வாழ்க்கையின் சில அம்சங்களை பார்வைக்கு வளமான மற்றும் அழுத்தமான காட்சிகளை காட்டுகிறது.  
பச்மாரி ஓவியங்கள் வேட்டையாடுதல், நடனம், கூட்டம், மதச் சடங்குகள் மற்றும் வீட்டு காட்சிகளைக் கொண்டது. வாழ்க்கையின் அனைத்து அம்சங்களும் பாறைத் தங்குமிடங்களின் செழுமையான சாயல் பாறைச் சுவர்களில் பிரதிபலிக்கின்றன. பாறை ஓவியங்களில், மூதாதையர்கள் ஜோடிகளாக அல்லது வரிசைகளில் நடனமாடுவது மற்றும் இசைக்கருவிகளை வாசிப்பது சித்தரிக்கப்பட்டுள்ளது. அவர்கள் விலங்குகளை வேட்டையாடி காட்டுத் தேனீக்களின் கூட்டில் இருந்து தேன் சேகரித்தனர்.  
பாறை ஓவியக் கலையின் பாணிகள் இயற்கையான அல்லது பிரதிநிதித்துவத்திலிருந்து குறியீட்டு அல்லது சுருக்கம் வரை உள்ளது. பச்மாரியின் அசல் வேட்டையாடுபவர்கள் மற்றும் காட்டுப் பொருள் சேகரிப்பாளர்களின் வழித்தோன்றல்கள் பழங்குடியினரான கோர்க்கு மக்கள் மற்றும் கோண்டு மக்கள் ஆவர். இவர்கள் இன்னும் தங்கள் முன்னோர்களின் சில மரபுகளை நிலைநிறுத்தி வருகின்றனர். இந்த மலைகளில் வாழும் பழங்குடியினர் மரத்தாலான நினைவுப் பலகைகளைக் கொண்டுள்ளனர். அதில் குதிரை மற்றும் சவாரியின் சித்தரிப்புகள் செதுக்கப்பட்டுள்ளது. இது அவர்களின் மூதாதையர்களால் பாறை உறைவிடங்களில் வரையப்பட்டதைப் போன்றது. மழைக்காலம் மற்றும் பண்டிகை சமயங்களில் வீட்டின் சுவர்கள் பாறைக் கலையில் பிரதிபலிக்கும் உருவங்கள் மற்றும் சின்னங்களால் வரையப்பட்டிருக்கும். இங்கு மிக ஆழமான வேர்களில் இருந்து பிறந்த ஒரு வாழும் பாரம்பரியம் உள்ளது.
# பச்மரி

## பச்மாரி பாசறை நகரம்

இந்திய இராணுவத்தினர் தங்கும் பாசறை மன்றமாக பச்மாரி உள்ளது. இதன் மக்கள் தொகை 12,062 ஆகும். இங்கு இந்திய இராணுவத்தின் படைவீரர்களுக்கும், அதிகாரிகளுக்கும் போர்ப் பயிற்சி வழங்கும் மையம் உள்ளது.
# பச்மரி

## சுற்றுலா

பச்மாரி ஒரு மலைவாழிடப் பகுதி ஆகும். இங்கு பச்மரி உயிர்க்கோளக் காப்பகம் மற்றும் கிமு 3000 ஆண்டுகளுக்கு முந்தைய பாறை ஓவியங்கள் உள்ளது.
# பச்மரி

## போக்குவரத்து

ஹோசங்காபாத், போபால், இடார்சி, சிந்துவாரா, நரசிங்பூர், இந்தூர், ஜபல்பூர் ஆகிய நகரங்களிலிருந்து பச்மாரி மலைவாழிடத்திற்கு செல்ல பேருந்துகள் உள்ளது. பச்மாரி அருமைந்த தொடருந்து நிலையம் இட்டார்சி நகரத்தில் உள்ளது.
# பச்மரி

## இதனையும் காண்க

- பச்மரி உயிர்க்கோளக் காப்பகம்
- பீம்பேட்கா பாறை வாழிடங்கள்
- பாறை ஓவியம்
# பச்மரி

## தட்ப வெப்பம்

கோடக்கால அதிகபட்ச வெப்பம் 30.3 °C ஆகவும்; குளிர்கால குறைந்தபட்ச வெப்பம் 15.5 °C ஆக உள்ளது. ஆண்டின் சராசரி மழைப்பொழிவு 2012 மில்லி மீட்டர் ஆகும்..
# கெடா வரலாறு

**கெடா வரலாறு** (மலாய் மொழி: *Sejarah Kedah*; ஆங்கிலம்: *History of Kedah*); என்பது தீபகற்ப மலேசியாவின் வடபகுதியில் உள்ள கெடா மாநிலத்தைப் பற்றிய வரலாறு ஆகும். மலேசிய வரலாற்றில் கெடா வரலாறு மிக மிகப் பழமையானது; மிகவும் தொன்மையானது.  
மலேசிய வரலாற்றில் பொதுவாகவே மலாக்கா சுல்தானகம் தான் முன்னிலைபடுத்தப் படுகிறது. இருப்பினும் கெடா சுல்தானகம் தான் மிகப் பழைமையானது. ஜொகூர் சுல்தானகம்; பேராக் சுல்தான்; பகாங் சுல்தான் ஆகிய சுல்தானகங்களைக் காட்டிலும் கெடா சுல்தானகம் தான் மிகவும் பழைமையானது.  
மலாக்காவின் வரலாறு பரமேசுவரா காலத்தில் இருந்து தொடங்குகிறது. அந்த வகையில் மலாயா காலனித்துவ வரலாறும் மலாக்காவின் வரலாற்றில் இருந்து தான் தொடங்குகிறது. ஆனால் கெடா வரலாறு இவற்றுக்கு முன்னதாகத் தொடங்குகிறது.  
கிமு 788 வாக்கில், கோலா மூடா மாவட்டத்தின், மெர்போக் (*Merbok River*) ஆற்றுப் படுகையின் வடக்குக் கரையில் ஒரு பெரிய குடியேற்றம் நிகழ்ந்து உள்ளது.
# கெடா வரலாறு

## வரலாறு

ஆசுத்திரோனீசியர்கள் (*Austronesians*) மலாய் தீவுக் கூட்டத்திற்கு (*Malay Archipelago*) சுமார் 3,500 ஆண்டுகளுக்கு முன்னர் குடியேறத் தொடங்கினர். தைவான் நாடுதான் ஆசுத்திரோனீசிய மொழிகளின் தொட்டில் என்பது இப்போது பரவலாக ஏற்றுக் கொள்ளப்படுகிறது.  
சுமார் 4,000 ஆண்டுகளுக்கு முன்பு, ஆசுத்திரோனீசியர்கள் பிலிப்பைன்சுக்குக் குடியேறத் தொடங்கினார். பின்னர், அவர்களின் சந்ததியினர் சிலர் தெற்கு நோக்கி இந்தோனேசியாவிற்கும்; கிழக்கு நோக்கி பசிபிக் தீவுகளுக்கும் இடம்பெயரத் தொடங்கினர்.
# கெடா வரலாறு

## வரலாறு

### வரலாற்று ஆசிரியர் பெரிப்ளசு

ஆசுதிரோனேசியர்கள் சிறந்த கடல் பயணர்கள். நியூசிலாந்து, ஹவாய் மற்றும் மடகாசுகர் (*Madagascar*) வரை சென்று அங்குள்ள பகுதிகளைக் காலனித்துவம் செய்து உள்ளார்கள். தவிர மலாயா போன்ற சில இடங்களில் அவர்கள் உள்ளூர் ஓராங் அஸ்லிப் பெண்களைத் திருமணம் செய்து கொண்டனர். அந்த வகையில் புலம்பெயர்-மலாயர்கள் (*Deutero-Malays*) ஆனார்கள்.  
கிமு 4-ஆம் நூற்றாண்டின் முற்பகுதியில், ஆசுத்திரோனீசியர்கள் தங்கள் தயாரிப்புகளுக்கான புதிய சந்தைகளைத் தேடி மேற்கு நோக்கிப் பயணம் செய்யத் தொடங்கினர்.  
ஆசுத்திரோனீசியர்கள் மூன்று வகையான படகு அல்லது கப்பல்களைப் பயன்படுத்தியதாக வரலாற்று ஆசிரியர் பெரிப்ளசு (*Periplus*) கூறுகிறார். உள்ளூர் போக்குவரத்திற்காகச் சிறிய கரையோரப் படகுகள்; அதிகமான சுமைகளைச் சுமந்து செல்லும் கப்பல்கள்; மற்றும் பெரும் கப்பல்கள்.
# கெடா வரலாறு

## வரலாறு

### முதலாம் இராஜேந்திர சோழன்

இடைக்காலச் சகாப்தத்தின் (*Medieval Era*) தொடக்கத்தில், இந்தியப் பெருங்கடல் வர்த்தகத்தில் ஒரு பெரிய சக்தியாக விளங்கிய ஸ்ரீ விஜய பேரரசின் ஒரு பகுதியாகக் கெடா மாறியது. இதுவே 9-ஆம் நூற்றாண்டு தொடங்கி 13-ஆம் நூற்றாண்டு வரையிலான தென்னிந்தியச் சோழப் பேரரசுடன் வணிகப் போட்டிகளுக்கும்; படையெடுப்புகளுக்கும் வழிவகுத்தன.  
சோழர்கள் இந்தியப் பெருங்கடல் மற்றும் வங்காள விரிகுடாவில் சக்திவாய்ந்த வணிகக் கடல் படையைக் கொண்டு இருந்தனர். 11-ஆம் நூற்றாண்டின் முற்பகுதியில், சோழ மன்னர் முதலாம் ராஜேந்திர சோழன் (*King Rajendra Chola I*) கெடாவைத் தாக்க ஒரு பெரும் படையை அனுப்பினார்.  
அப்போது கெடா, ஸ்ரீ விஜய பேரரசின் (*Sri Vijaya*) ஆளுமையின் கீழ் இருந்தது. சோழர்களின் கடற்படைகள் ஸ்ரீ விஜய பேரரசை வெற்றிகரமாகத் தோற்கடித்து, கெடாவைக் கைப்பற்றிச் சூறையாடினர்.
# கெடா வரலாறு

## வரலாறு

### குவாரிச் வேல்சு

செதுக்கப்பட்ட போதிசத்துவர்]]
பண்டைய கெடாவில் பல நூற்றாண்டுகளாக ஒரு முக்கியமான இந்துக் குடியிருப்பு இருந்து உள்ளது. வரலாற்று அடிப்படையில் உறுதிப்படுத்தப்பட்டு உள்ளது. 1840-களில் அந்தக் குடியிருப்புச் சான்றுகளைக் கர்னல் ஜேம்சு லோ (*James Low*) என்பவர் வெளியுலகத்திற்குத் தெரியப் படுத்தினார்.  
அதன் பின்னர் 1936 - 1937-ஆம் ஆண்டுகளில் எச்.ஜி. குவாரிச் வேல்சு *(HG Quaritch Wales)* என்பவரும்; அவருடைய மனைவி டோரதி வேல்சு *(Dorothy Wales)* என்பவரும்; பூஜாங் பள்ளத்தாக்கு பகுதிகள் இருப்பதை அகழ்வாராய்ச்சிகள் மூலமாகக் கண்டுபிடித்தார்கள். இவர்களுக்கு அல்சுதாயர் லேம்ப் *(Alastair Lamb)* எனும் வரலாற்று ஆய்வாளரும் உதவியாக இருந்தார். பின்னர் குவாரிச் வேல்ஸ் மூலமாக முழுமையான அகழ்வாராய்ச்சிகள் நடைபெற்றன.
# கெடா வரலாறு

## வரலாறு

### பெங்காலான் பூஜாங்

டாக்டர் குவாரிச் வேல்சு, கெடாவைச் சுற்றியுள்ள முப்பதுக்கும் மேற்பட்ட தளங்களை ஆய்வு செய்தார். இந்தத் தளம் பல நூற்றாண்டுகளாக தென்னிந்திய, பௌத்த மற்றும் இந்துத்துவ செல்வாக்கின் கீழ் உள்ளவர்களால் தொடர்ச்சியான ஆக்கிரமிப்பில் இருந்துள்ளதாக அவர்களின் அகழாய்வு முடிவுகள் காட்டுகின்றன.  
அவர்களின் அகழ்வாராய்ச்சியின் போது நன்கு பாதுகாக்கப்பட்ட ஒரு பௌத்தக் கோயில் மெர்போக், பெங்காலான் பூஜாங் *(Pengkalan Bujang)* எனும் இடத்தில் இருப்பதும் கண்டுபிடிக்கப்பட்டது.
# கெடா வரலாறு

## வரலாறு

### சோழர்களின் படையெடுப்புகள்

கி.மு. முதல் நூற்றாண்டின் முற்பகுதியில் இந்தியாவில் இருந்தும் சீனாவில் இருந்தும் வந்த வணிகர்களும் குடியேற்றக்காரர்களும் வணிகத் துறைமுகங்களையும் நகரங்களையும் உருவாக்கினர். பிற்பகுதியில் கடாரம் எனும் கெடா; ஸ்ரீ விஜயப் பேரரசின் ஆட்சியின் கீழ் இருந்துள்ளது.  
11ஆம் நூற்றாண்டில் சோழ அரசன் இராசேந்திர சோழன் கடாரம் எனப்படும் இடத்தைப் போரில் வென்றதற்கான வரலாற்று ஆதாரங்கள் காணப்படுகின்றன. அடுத்த 20 வருடங்களில் சுமத்திரா மற்றும் மலாயாத் தீபகற்பத்தில் சோழர்களால் தொடர்ச்சியான படையெடுப்புகள் மேற்கொள்ளப்பட்டன. சோழர்களின் வருகையும் போர்களும் ஸ்ரீ விசய ஆட்சியை வலுவிழக்கச் செய்தன.  
- தென்-கிழக்கு ஆசியா மீதான சோழர் படையெடுப்பு
- கடாரம் மீதான சோழர் படையெடுப்பு (1025)
- கடாரம் மீதான சோழர் படையெடுப்பு (1068)
# கெடா வரலாறு

## வரலாறு

### மலேசிய அறிவியல் பல்கலைக்கழகம்

2009-ஆம் ஆண்டு பிப்ரவரி மாதம், மலேசிய அறிவியல் பல்கலைக்கழகத்தின் தொல்பொருள் ஆய்வுக் கழகத்தினரினர் (*USM’s Centre for Global Archaeological Research*); கெடா பூஜாங் பள்ளத்தாக்கு; சுங்கை பத்து எனும் இடத்தில் 1890 ஆண்டுகள் பழைமை வாய்ந்த கலைப் படைப்புகள் (*Ancient Artifacts*) இருப்பதைக் கண்டுபிடித்தார்கள்.  
இந்தக் கண்டுபிடிப்புகள் மலாக்கா வரலாற்றைப் பின்னுக்குத் தள்ளி விட்டன. ஏன் என்றால் மலாக்காவின் வரலாறு கி.பி.1400-ஆம் ஆண்டு தொடங்குகிறது. அதே சமயத்தில் கெடாவின் வரலாறு கி.பி.110-ஆம் ஆண்டு தொடங்குகிறது.
# கெடா வரலாறு

## வரலாறு

### சுங்கை பத்து தொல்பொருள் தளம்

சுங்கை பத்து தொல்பொருள் தளம் 1 ஆம் - 3 ஆம் நூற்றாண்டுகளுக்கு முந்தைய பல இந்து - பௌத்த கோயில்களின் இடிபாடுகளைக் கொண்டுள்ளது. இருப்பினும் இந்தத் தளம் கி.மு. 535 முதல் இருந்து வருவதாகவும் நம்பப் படுகிறது.  
இங்கு கிடைக்கப் பெற்ற மண்பானை, மண்சட்டிகள், கப்பல் கம்பங்கள், கப்பல் தூண்கள்; 2600 ஆண்டுகள் பழைமையானவை என்று உறுதிப்படுத்தி இருக்கிறார்கள்.&nbsp;  
சுங்கை பத்துவில் உள்ள தொல்பொருள் தளங்களின் கண்டுபிடிப்பு; அந்தக் காலக்கட்டத்தில் இரும்புத் தாது உருக்குதல்; மற்றும் வர்த்தகத்தில் ஒரு செழிப்பான நிலையில் இருந்ததற்கான சான்றுகளைக் காட்டுகின்றது.  
சுங்கை பத்துவின் நாகரிகம் என்பது பண்டைய பண்டைய ரோமாபுரி நாகரிகம் (*Ancient Rome*) நிறுவப் படுவதற்கு முந்தையது. அந்த வகையில் சுங்கை பத்துவின் நாகரிகம் தென்கிழக்கு ஆசியாவின் பழமையான நாகரிகமாக (*Oldest civilization in Southeast Asia*) மாறி உள்ளது.
# கெடா வரலாறு

## மாறன் மகாவம்சன்

-
கெடா வரலாற்றை மேற்கோள் காட்டுவது கெடா வரலாற்றுப் பதிவேடுகள் (*Kedah Annals*). அதில் மாறன் மகாவம்சன் (*Maaran Mahavamsan*) எனும் மேரோங் மகாவங்சா (*Merong Mahawangsa*). கெடா இராச்சியத்தை உருவாக்கியவர் என்று சொல்லப் படுகிறது.  
மாறன் மகாவம்சன் எனும் பெயர்தான் மேரோங் மகாவங்சா என்று திரிபுநிலை அடைந்தது. அந்த வகையில் கெடாவின் வரலாறு மாறன் மகாவம்சன் காலத்தில் இருந்து தொடங்குகிறது.  
மாறன் மகாவம்சனுக்குப் பின்னர் கெடா மாநிலத்தை ஆட்சி செய்த இந்து சமய அரசர்கள் ஒவ்வொருவரும் ஸ்ரீ பாதுகா மகாராஜா (*Sri Paduka Maharaja*) என்ற இந்துப் பட்டத்தைப் பயன்படுத்தினர்.
# கெடா வரலாறு

## மாறன் மகாவம்சன்

### கெடா சுல்தானகம்

இந்த ஆண்டு கணக்குகள் ஒவ்வொரு வரலாற்றுப் பதிவேட்டிலும் முரண்பாடுகளாக உள்ளன. ஆனால் கெடாவின் முதல் ராஜா தர்பார் ராஜா I (*Durbar Raja I*) (330–390) என்று கெடா சுல்தான்களின் கால வரிசையில் குறிப்பிடப் படுகிறது. *(Source: Muzium Negeri Kedah, Alor Setar, Malaysia)*  
கெடா இராச்சியம் மதம் மாற்றம் அடைந்த பின்னர் கெடா சுல்தானகம் என பெயர் பெற்றது. 1920-களில் அல்-தாரிக் சலாசிலா நெகிரி கெடா தாருல் அமான் (*Al-Tarikh Genealogy*) அல்லது கெடா மரபியல் (*Kedah Genealogy*) எனும் ஓர் அரச வம்சாவளி தொகுக்கப்பட்டது.
# கெடா வரலாறு

## மாறன் மகாவம்சன்

### கெடா அரசர்கள் (330 - 1136)

1. தர்பார் ராஜா I - *Durbar Raja I* (கி.பி. 0330 - 0390)
1. ராஜா புத்ரா - *Raja Putra* (கி.பி. 0390 - 0440)
1. மகா தேவா I - *Maha Dewa I* (கி.பி. 0440 - 0465)
1. கர்ண ராஜா - *Karna Diraja* (கி.பி. 0465 - 0512)
1. கர்மா - *Karma* (கி.பி. 0512 - 0580)
1. மகா தேவா II - *Maha Dewa II* (கி.பி. 0580 - 0620)
1. மகா தேவா III- *Maha Dewa III* (கி.பி. 0620 - 0660)
1. ராஜா புத்ரா II - *Raja Putra II* (கி.பி. 0660 - 0712)
1. தர்ம ராஜா - *Darma Raja* (கி.பி. 0712 - 0788)
1. மகா ஜீவா - *Maha Jiwa* (கி.பி. 0788 - 0832)
1. கர்மா II - *Karma II* (கி.பி. 0832 - 0880)
1. தர்ம ராஜா II - *Darma Raja II* (கி.பி. 0880 - 0956)
1. தர்பார் ராஜா II - *Durbar Raja II* (கி.பி. 0956 - 1136)
# கெடா வரலாறு

## மாறன் மகாவம்சன்

### கெடா அரசர்கள் (1136 - 2022)

இதன் பின்னர் கெடா சுல்தானகம் உருவானது. அந்தச் சுல்தானகத்தில் வரும் சுல்தான்களின் பெயர்களின் பட்டியல்:  
1. முசபர் ஷா I - *Mudzaffar Shah* I (கி.பி. 1136–1179)
1. முவட்சாம் ஷா - *Mu'adzam Shah* (கி.பி. 1179–1201
1. முகமட் ஷா - *Muhammad Shah* (கி.பி. 1201–1236)
1. முசபர் ஷா II - *Mudzaffar Shah II* (கி.பி. 1236–1280)
1. முகமட் ஷா II - *Mahmud Shah I* (கி.பி. 1280– 1321)
1. இப்ராகிம் ஷா - *Ibrahim Shah* (கி.பி. 1321– 1373)
1. சுலைமான் ஷா I - *Sulaiman Shah I* (கி.பி. 1373–1422)
1. அதுல்லா முகமட் ஷா I - *Ataullah Muhammad Shah I* (கி.பி. 1422–1472)
1. முகமட் ஜீவா ஜைனல் ஷா I - *Muhammad Jiwa Shah I* (கி.பி. 1472–1506)
1. முகமட் ஷா II - *Mahmud Shah II* (கி.பி. 1506–1546)
1. முசபர் ஷா II - *Mudzaffar Shah III* (கி.பி. 1546–1602)
1. சுலைமான் ஷா II - *Sulaiman Shah II* (கி.பி. 1602–1625)
1. ரிஜாலிடின் ஷா - *Rijaluddin Muhammad Shah* (கி.பி. 1625–1651)
1. முகயிடின் மன்சூர் ஷா - *Muhyiddin Mansur Shah* (கி.பி. 1651–1661)
1. சியாடின் முகாராம் ஷா I - *Dziaddin Mukarram Shah I* (கி.பி. 1661–1687)
1. அதுல்லா முகமட் ஷா II - *Ataullah Muhammad Shah II* (கி.பி. 1687–1698)
1. அப்துல்லா முவட்ஷாம் ஷா - *Abdullah Mu'adzam Shah* (கி.பி. 1698–1706)
1. அகம்ட் தாஜுடின் ஹாலிம் ஷா I - *Ahmad Tajuddin Halim Shah* I (கி.பி. 1706–1709)
1. முகமட் ஜீவா ஜைனல் ஷா II - *Muhammad Jiwa Zainal Shah II* (கி.பி. 1710–1778)
1. அப்துல்லா முகாராம் ஷா - *Abdullah Mukarram Shah* (கி.பி. 1778–1797)
1. சியாடின் முகாராம் ஷா II - *Dziaddin Mukarram Shah II* (கி.பி. 1797–1803)
1. அகமட் தாஜுடின் ஹாலிம் ஷா II - *Ahmad Tajuddin Halim Shah II* (கி.பி. 1803–1843)
1. சைனல் ரசீட் அல்முவட்ஷாம் ஷா I - *Zainal Rashid Al-Mu'adzam Shah I* (கி.பி. 1843–1854)
1. அகம்ட் தாஜுடின் முகாராம் ஷா - Ahmad Tajuddin Mukarram Shah (கி.பி. 1854–1879)
1. சைனல் ரசீட் முவட்சாம் ஷா II - *Zainal Rashid Mu'adzam Shah II* (கி.பி. 1879–1881)
1. அப்துல் ஆமீட் அலிம் ஷா - *Abdul Hamid Halim Shah* (கி.பி. 1881–1943)
1. பாட்லிஷா - Badlishah (கி.பி. 1943–1958)
1. அப்துல் ஆலிம் முவட்சாம் ஷா - *Abdul Halim Mu'adzam Shah* (கி.பி. 1958 - 2017)
1. **சுல்தான் சாலேவுடின் பாட்லி ஷா** - *Al Aminul Karim Sultan Sallehuddin ibni Almarhum Sultan Badlishah* (**2017 தொடங்கி இன்று (2022) வரையில்**)
# கெடா வரலாறு

## மாறன் மகாவம்சன்

### புக்கிட் மெரியாம்

1136-ஆம் ஆண்டில் கெடா, புக்கிட் மெரியாம் (*Bukit Meriam*) மலைப் பகுதியில் இருந்த மகா ராஜா தர்பார் ராஜா II-வின் (*Durbar Raja II*) அரண்மனைக்கு யெமன் நாட்டைச் சேர்ந்த சேக் அப்துல்லா பின் ஜாபர் குவாமிரி (*Sheikh Abdullah bin Ja'afar Quamiri*) என்ற முசுலீம் அறிஞர் வருகை புரிந்தார்.  
முசுலீம் அறிஞரின் வருகைக்குப் பின்னர் மகா ராஜா தர்பார் ராஜா II, இசுலாத்திற்கு மதமாற்றம் அடைந்தார். அவர் முசபர் ஷா (*Mudzaffar Shah*) எனும் பெயரை ஏற்றுக் கொண்டு கெடாவின் சுல்தானகத்தை நிறுவினார். அதன் பின்னர் கெடாவில் சுல்தான் எனும் பட்டப் பெயர் பயன்படுத்தப்பட்டது.
# தங்க முதுகு தூக்கணாங்குருவி

**தங்க முதுகு தூக்கணாங்குருவி** (*Golden-backed weaver*) அல்லது **ஜாக்சனின் தூக்கணாங்குருவி** என்றும் அழைக்கப்படும் தூக்கணாங்குருவி (*Ploceus jacksoni* ) புளோசீடே குடும்பத்தில் உள்ள ஒரு பறவைச் சிற்றினம் ஆகும்.  
இது புருண்டி, கென்யா, தெற்கு சூடான், தான்சானியா மற்றும் உகாண்டா ஆகிய நாடுகளில் காணப்படுகிறது.
# அழகான தேன்சிட்டு

**அழகான தேன்சிட்டு** (*Handsome sunbird*)(*ஏதோபைகா பெல்லா*) என்பது நெக்டரினிடே குடும்பத்தில் உள்ள ஒரு பறவைச் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.
# அழகான தேன்சிட்டு

## விளக்கம்

தாழ்வான பகுதியிலிருந்து மலைகள் வரை மரங்கள் நிறைந்த பகுதிகளில் காணப்படும் ஒரு சிறிய பறவை. மிகவும் நீளமான, வளைந்த அலகினையும், வெள்ளை வயிற்றுடன், ஆலிவ் இறக்கையினையும் பின்புறத்தில் மஞ்சள் திட்டும் கொண்டுள்ளது. ஆண் பறவையில் மஞ்சள் தொண்டை மற்றும் மார்பு, ஊதா நிற காது புள்ளி மற்றும் பச்சை நிறத்தில் ஊதா நிற மீசை பட்டை காணப்படும். மந்தமான பெண் குருவி மற்ற சிற்றினங்களைப் போலவே காணப்படும், ஆனால் சிறியது மற்றும் ஒப்பீட்டளவில் குறுகிய அலகினைக் கொண்டது.
# அழகான தேன்சிட்டு

## வாழிடம்

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# நெருப்பு தேன்சிட்டு

**நெருப்பு தேன்சிட்டு** (*Flaming sunbird*)(*ஏதோபைகா பிளாக்ரன்சு*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது வடக்கு பிலிபீன்சில் மட்டுமே காணப்படும் அகணிய உயிரி ஆகும்.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# கருப்பு தேன்சிட்டு

**கருப்பு தேன்சிட்டு** (*Black sunbird*)(*லெப்டோகோமா செரிசியா*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது கிழக்கு இந்தோனேசியா மற்றும் நியூ கினியாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# சிங்கரௌலி

**சிங்கரௌலி** (**Singrauli**), மத்திய இந்தியாவில் அமைந்த மத்தியப் பிரதேச மாநிலத்தின் வடகிழக்கில், உத்தரப் பிரதேசம் மாநிலத்தின் தென்கிழக்கு எல்லையை ஒட்டியுள்ள சிங்கரௌலி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். பிரித்தானிய இந்தியாவின் ஆட்சியில் இந்நகரம், பகேல்கண்ட் பிரதேசத்தில் இருந்த ரேவா இராச்சியத்தின் கீழ் இருந்தது.  
சிங்கரௌலி மாவட்டத்தில் அதிக அளவில் நிலக்கரி சுரங்கங்களிலிருந்து அதிக அளவில் நிலக்கரி வெட்டி எடுப்பதால், சிங்கரௌலி நகரத்திற்கு **இந்தியாவின் நிலக்கரி தலைநகரம்** என அழைக்கப்படுகிறது. சிங்கரௌலி நகரத்தில் நிலக்கரியை எரிபொருளாக கொண்ட அனல் மின் நிலையங்கள் உள்ளது.
# சிங்கரௌலி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, சிஙகரௌலி நகரத்தின் மக்கள் தொகை 2,20,257 ஆகும். அதில் ஆண்கள் 116,867 மற்றும் பெண்கள் 103,390 ஆக உள்ளனர். பாலின விகிதம் 1000 ஆண்களுக்கு 885 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 30,079 ஆகவுள்ளனர். இதன் சராசரி எழுத்தறிவு 75.27% ஆகவுள்ளது. இதன் மக்கள் தொகையில் இந்துக்கள் 91.88%, இசுலாமியர் 6.38 %, பௌத்தர்கள் 0.11 %, சமணர்கள், சீக்கியர்கள் 0.54%, கிறித்தவர்கள் 0.79% மற்றும் பிறர் 0.31% ஆகவுள்ளனர்.
# குவாரிச் வேல்சு

**குவாரிச் வேல்சு** அல்லது **எச்.ஜி. குவாரிச் வேல்சு** (பிறப்பு: 1900 – இறப்பு: 1981); ஆங்கிலம்: *Quaritch Wales* அல்லது *Horace Geoffrey*); என்பவர் மலேசிய வரலாற்றில் சிறந்த ஓர் ஆய்வாளராக அறியப் படுகிறார். இவரும் இவருடைய மனைவியார் டோரதி வேல்சு (*Dorothy Wales*) என்பவரும்; 1936 - 1937-ஆம் ஆண்டுகளில் பூஜாங் பள்ளத்தாக்கு பகுதிகளில் பல அகழ்வாராய்ச்சிகள் செய்தவர்கள்.  
டாக்டர் குவாரிச் வேல்சு, கெடாவைச் சுற்றியுள்ள முப்பதுக்கும் மேற்பட்ட தளங்களை ஆய்வு செய்தவர். இந்தத் தளம் பல நூற்றாண்டுகளாகத் தென்னிந்திய, பௌத்த மற்றும் இந்துத்துவச் செல்வாக்கின் கீழ் இருந்துள்ளதாக அகழாய்வுகளின் மூலமாகக் கண்டுபிடித்தார்கள்.
# குவாரிச் வேல்சு

## பொது

குவாரிச் வேல்சு; இவரின் மனைவியார் டோரதி வேல்சு; இருவரின் அகழ்வாராய்ச்சிகளினால் பல பௌத்த இந்துக் கோயில்கள் பூஜாங் பள்ளத்தாக்குப் பகுதிகளில் கண்டுபிடிக்கப்பட்டன. அவற்றுள் மெர்போக், பெங்காலான் பூஜாங் *(Pengkalan Bujang)* எனும் இடத்தில் நல்ல முறையில் பாதுகாக்கப்பட்ட ஒரு பௌத்தக் கோயில் இருப்பதும் கண்டுபிடிக்கப்பட்டது.  
சுங்கை பத்து தொல்பொருள் தளத்தில் 1-ஆம் - 3-ஆம் நூற்றாண்டுகளுக்கு முந்தைய பல இந்து - பௌத்த கோயில்களின் இடிபாடுகள் இருப்பதும் இவர்கள் மூலமாகத்தான் வெளியுலகிற்குத் தெரிய வந்தது.  
இந்தத் தளம் கி.மு. 535 -ஆம் ஆண்டு வாக்கில் உருவாகி இருக்கலாம் எனும் கருத்துகளையும் முன் வைத்தார்கள். இங்கு கிடைக்கப் பெற்ற மண்பானைகள், மண்சட்டிகள், கப்பல் கம்பங்கள், கப்பல் தூண்கள்; 2600 ஆண்டுகள் பழைமையானவை என்பதையும் உறுதிப்படுத்தி இருக்கிறார்கள்
# குவாரிச் வேல்சு

## சொந்த வாழ்க்கை

குவாரிச் வேல்சு, ஐக்கிய இராச்சியம், கேம்பிரிட்ச் குயின்ஸ் கல்லூரியில் (*Queens' College, Cambridge*) கல்வி பயின்றவர். பின்னர் 1924 முதல் 1928 வரை சயாம் நாட்டின் மன்னர்கள் ராமா VI (*Rama VI*) மற்றும் ராமா VII (*Rama VII*) ஆகியோருக்கு ஆலோசகராகப் பணி புரிந்தார்.  
சயாம் நாட்டைப் பற்றி இரு நூல்கள் எழுதி உள்ளார்.  
- சயாமிய நாட்டு விழாக்கள் (1931) - *Siamese State Ceremonies (1931)*
- பண்டைய சயாமிய அரசாங்கம் மற்றும் நிர்வாகம் (1934) - *Ancient Siamese Government and Administration (1934)*
# குவாரிச் வேல்சு

## பத்திரிகை கட்டுரைகள்

;Journal of the Siam Society [JSS]
- **JSS Vol. 44.2c** (1956). "சுகோதயா கலையின் தோற்றம்"
- **JSS Vol. 45.1c** (1957). "கிழக்கு சயாமில் ஆரம்பகால பௌத்த நாகரிகம்"
- **JSS Vol. 68.1e** (1980). "அண்மைய துவாரவதி கண்டுபிடிப்புகள் மற்றும் கெமர் ஒப்பீடுகள்"
# புதிய சிற்றினம்

'' வகைப்பாட்டியல் இந்த சொற்றொடர் இலத்தீன்  
உதாரணமாக மீச்சிறு தவளையினமான *பீடோஃபிரினே அமெளவன்சிசு* முதலில் *பெடோப்ரைன் அமுயென்சிசு புதிய சிற்றினம்* என விவரிக்கப்பட்டது. நவ. 2012-ல் *பிஎல்ஓஎசு ஒன்* எனும் ஆய்விதழில் வெளியிடப்பட்டது.
# புதிய சிற்றினம்

## மேலும் பார்க்கவும்

- அறிவியல் பெயரிடலின் சொற்களஞ்சியம்
- இனங்கள் விளக்கம்
# ரேவா

## வரலாறு

பகேல்கண்ட் பிரதேசத்தில் அமைந்த ரேவா நகரம், பிரித்தானிய இந்தியாவின் ஆட்சியில் ரேவா சமஸ்தானத்தின் தலைநகராக விளங்கியது. 1948 முதல் 1956 முடிய விந்தியப் பிரதேசம் மாநிலத்தின் தலைநகரான ரேவா நகரம் விளங்கியது. மாநில மறுசீரமைப்புச் சட்டம், 1956ன் படி, விந்தியப் பிரதேசம், மற்றும் மத்திய பாரதம் மாநிலங்கள் மத்தியப் பிரதேச மாநிலத்துடன் இணைக்கப்பட்டது.
# ரேவா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 45 வார்டுகளும், 45,275 வீடுகளும் கொண்ட ரேவா மாநகரத்தின் மக்கள் தொகை 2,35,654 ஆகும். அதில் ஆண்கள் 1,24,012 மற்றும் பெண்கள் 111,642 ஆக உள்ளனர். பாலின விகிதம் 1000 ஆண்களுக்கு 900 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 25356 (11%) ஆகவுள்ளனர். இதன் சராசரி எழுத்தறிவு 86.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 23,331 மற்றும் 8,914 ஆகவுள்ளனர்.  
இதன் மக்கள் தொகையில் இந்துக்கள் 87.43%, இசுலாமியர் 11.65% சமணர்கள் 0.22%, சீக்கியர்கள் 0.23%, கிறித்தவர்கள் 0.23% மற்றும் பிறர் 0.27% ஆகவுள்ளனர்.
# ரேவா

## போக்குவரத்து

-ரேவா விரைவுச் சாலையின் வரைபடம்]]
# ரேவா

## போக்குவரத்து

### இருப்புப் பாதை

அலகாபாத்-ஜபல்பூர் இருப்புப் பாதை, ரேவா சந்திப்பு தொடருந்து நிலையம் மற்றும் சத்னா தொடருந்து நிலையங்களுடன் இணைக்கிறது.
# ரேவா

## போக்குவரத்து

### சாலைகள்

தேசிய நெடுஞ்சாலைச் சாலை எண்கள் 7, 27 மற்றும் 75 ரேவா நகரம் வழியாகச் செல்கிறது. ரேவா வானூர்தி நிலையம் 130 கிலோ மீட்டர் தொலைவில் உள்ளது.
# சூகீசு

***சூகீசு*** (*ZooKeys*) என்பது விலங்கியல் வகைப்பாட்டியல், தொகுதி வரலாறு, உயிர்ப்புவியியல் ஆகிய ஆய்வுகளை முதன்மையாக உள்ளடக்கிய சக மதிப்பாய்வு செய்யப்பட்ட திறந்த அணுகல் கொண்ட ஆய்விதழ் ஆகும். இது 2008ஆம் ஆண்டிலிருந்து வெளிவருகிறது. இதன் தலைமை தொகுப்பாசிரியர் டெர்ரி எர்வின் (சிமித்சோனிய நிறுவனம்). இது பென்சாப்ட் வெளியீட்டாளர்களால் வெளியிடப்பட்டது.  
*சூகீசு* அனைத்து புதிய உயிரலகுகளையும் உள்ளடக்கிய உயிரி கலைக்களச்சியமாக ஆய்வுக் கட்டுரை வெளியிடப்படும் நாளில் இணைய அணுகலை வழங்குகின்றது.
# சூகீசு

## மேலும் பார்க்கவும்

- *சூடாக்சா*
# சத்னா

**சத்னா** (**Satna**), இந்தியாவின் மத்தியப் பிரதேச மாநிலத்தின் வடகிழக்கில் அமைந்த சத்னா மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். தமசா ஆற்றின் கரையில் சத்னா நகரம் உள்ளது.இது மாநிலத் தலைநகரான போபால் நகரத்திற்கு வடகிழக்கில் 500 கிலோ மீட்டர் தொலைவில் உள்ளது. சத்னா நகரம் கடல் மட்டத்திலிருந்து 1,352 அடி உயரத்தில் உள்ளது.  
இந்நகரத்தின் அருகே புகழ்பெற்ற பர்குட் பௌத்த தொல்லியல் களம் உள்ளது. சத்னா நகரம் பகேல்கண்ட் பிரதேசத்தில் இருந்த ரேவா சமஸ்தானத்தில் இருந்தது.  
பிரித்தானிய இந்தியாவின் ஆட்சியின் போது பகேல்கண்ட் முகமையின் கீழ் இருந்த ரேவா சமஸ்தானத்தின் கீழ் சத்னா நகரம் இருந்தது. இராமன் வனவாசத்தின் போது, சீதை மற்றும் இலக்குவனுடன் சத்னா அமைந்த சித்திர கூடம் காட்டுப் பகுதியில் வசித்து வந்ததாக இராமாயணம் கூறுகிறது.
# சத்னா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 46 வார்டுகளும், 55,379 வீடுகளும் கொண்ட சத்னா மாநகரத்தின் மக்கள் தொகை 2,82,977 ஆகும். அதில் ஆண்கள் 1,49,415 மற்றும் பெண்கள் 1,33,562 ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 33,025 (12%) ஆகவுள்ளனர். இதன் சராசரி எழுத்தறிவு 84.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 39,297 மற்றும் 9,508 ஆகவுள்ளனர்.  
இதன் மக்கள் தொகையில் இந்துக்கள் 92.05%, இசுலாமியர் 6.38%, சமணர்கள் 0.72%, சீக்கியர்கள் 0.29%, கிறித்தவர்கள் 0.42% மற்றும் பிறர் 0.13% ஆகவுள்ளனர்.
# சத்னா

## பொருளாதாரம்

Satna is in the limestone belts of India. As a result, it contributes around 8%–9% of India's total cement production. There is an abundance of dolomite and limestone in the area and the city has ten cement factories producing and exporting cement to other parts of the country. The electrical cable company Universal Cables in Satna is among the pioneers in the country. The city of Satna is known as the commercial capital of Baghelkhand. The city is among the few most promising cities of Madhya Pradesh because of the several new industries planned by some of the reputed industrial houses in the country. The city has witnessed a sharp growth in the post-liberalization era (after 1993). Major problems faced by the city may include, inter alia: inadequate electricity, poor road conditions, and air pollution from atmospheric wastes of cement factories. Satna is known as the cement city of India.
# சத்னா

## போக்குவரத்து

### சாலைப் போக்குவரத்து

Bus services connect Satna with various cities of Madhya Pradesh and some cities of Uttar Pradesh. The city is well-connected by state highways and a national highway. Satna is connected to the longest National Highway: NH-7. State highway NH-75 passes from the heart of Satna and connects it to cities of Panna and Rewa, which are other important cities of northern Madhya Pradesh.
# சத்னா

## போக்குவரத்து

### இருப்புப் பாதைகள்

Satna Junction railway station (IRCTC code STA) is a major railway station in the Western-Central railway division on the route between Jabalpur Junction and Allahabad. It is a junction and the branch goes to Rewa. It lies on the Howrah–Allahabad–Mumbai line, a train route connecting Mumbai and Howrah. A diesel Locoshed for the Western Central Railway is located in the city. Distance from Satna to Jabalpur Junction is approximate 200 kilometres and Allahabad is approximate 186 kilometres
# சத்னா

## போக்குவரத்து

### வானூர்தி நிலையம்

Satna has an airport named Bharhut Airport, built in 1970. Closest major airport is in Allahabad in Uttar Pradesh, which is approximately 192 kilometers from Satna. The nearest major airport to Satna in the state is Jabalpur Airport which is approximately 200 kilometres from the city. Another airport is Khajuraho airport (HJR) which is approximately 112-kilometre from city.
# சத்னா

## கல்வி

Satna has a literacy rate of 63.8% according to the 2011 Census;. India's first, little known, rural university in Chitrakoot Mahatma Gandhi Chitrakoot Gramoday Vishwavidyalaya was established in 1991. It is one of sixteen state government universities in Madhya Pradesh. AKS University is a private university established in 2011 in the city.
# சத்னா

## இதனையும் காண்க

- பர்குட் பௌத்த தொல்லியல் களம்
- பூமரா சிவலிங்கம்
# சூடாக்சா

***சூடாக்சா*** (*Zootaxa*) என்பது விலங்கியல் வகைப்பாட்டியலில் ஆய்வு வல்லுநர்களுக்கான சக மதிப்பாய்வு செய்யப்படும் அறிவியல் ஆய்விதழ் ஆகும். இது மக்னோலியா அச்சகத்தால் (ஆக்லாந்து, நியூசிலாந்து) வெளியிடப்படுகிறது. 2001-ல் சி-குயியாங் சாங் என்பவரால் இந்த இதழ் முதன் முதலில் வெளியிடப்பட்டது. இந்த ஆய்விதழின் பதிப்புகள் வாரத்திற்குப் பலமுறை வெளியிடப்படுகின்றன. 2001 முதல் 2020 வரை, 60,000க்கும் மேற்பட்ட புதிய சிற்றினங்கள் இந்த ஆய்விதழில் விவரிக்கப்பட்டுள்ளன. கடந்த சில ஆண்டுகளில் இது விலங்கியல் பதிவேடு ஆய்விதழில் பட்டியலிடப்பட்ட அனைத்து புதிய உயிரலகில் சுமார் 25% ஆகும். இந்த ஆய்விதழ் அச்சு மற்றும் இணையப் பதிப்பாகக் கிடைக்கின்றன.
# சூடாக்சா

## ஆய்விதழ் மேற்கோள் அறிக்கையிலிருந்து தற்காலிக இடைநீக்கம்

இந்த ஆய்விதழில் அதிக அளவு சுய-மேற்கோள்களைப் பதிவிட்டது. இதனால் 2019இன் ஆய்விதழின் தாக்கக் காரணி 2020-ல் *ஆய்விதழ் மேற்கோள் அறிக்கைகளிலிருந்து* இடைநிறுத்தப்பட்ட 34 ஆய்விதழ்களில் இதுவும் ஒன்று. உயிரியலாளர் உரோசு மவுன்சு, புதிய சிற்றினங்கள் வகைப்பாட்டின் பெரும்பகுதியை வெளியிடும் ஒரு பத்திரிகைக்கு அதிக அளவு சுய-மேற்கோள் தவிர்க்க முடியாததாக இருக்கலாம் என்று குறிப்பிட்டார். இந்த ஆண்டின் பிற்பகுதியில் இந்த முடிவு மாற்றப்பட்டது மற்றும் சூடாக்சாவால் வெளியிடப்பட்ட இதன் துறையின் ஏராளமான ஆவணங்களைக் கருத்தில் கொண்டு சுய மேற்கோள் அளவுகள் பொருத்தமானவை என்று பின்னர் ஒப்புக்கொள்ளப்பட்டது.
# சூடாக்சா

## மேலும் பார்க்கவும்

- *சூகீசு*, முழுமையாகத் திறந்த அணுகல் விலங்கியல் இதழ்
- *பைட்டோடாக்சா*, மக்னோலியா அச்சகம் மூலம் வெளியிடப்பட்ட ஒரு தாவரவியல் ஆய்விதழ்
# இசுலாத்தில் திருமணம்

மணமகள்]]
**இசுலாத்தில் திருமணம்** (*Marriage in Islam*) (நிக்காக்) என்பது முஸ்லிம் ஆணுக்கும் பெண்ணுக்கும் அவர்களின் விருப்பப்படி வாய்மொழி அல்லது காகிதத்தில் மூலம் ஏற்படும் இடையிலான சட்டப்பூர்வ ஒப்பந்தமாகும். இது மத ரீதியாக செல்லுபடியாகும் இசுலாமிய திருமணத்திற்கு ஒருங்கிணைந்ததாகக் கருதப்படுகிறது. மேலும் மணமகன் மற்றும் மணமகளின் உரிமைகள் மற்றும் பொறுப்புகளை கோடிட்டுக் காட்டுகிறது. இசுலாத்தில் விவாகரத்தும் பல்வேறு வடிவங்களை எடுக்கலாம். சில விவாகரத்து கணவனால் தனிப்பட்ட முறையில் நிறைவேற்றப்படும். மேலும் சில நியாயமான காரணத்திற்காக சட்டப்பூர்வ விவாகரத்தாக மனைவி சார்பாக மத நீதிமன்றத்தால் நிறைவேற்றப்படும்.  
மரணம் அல்லது விவாகரத்து வரை வழக்கமான திருமணத்திற்கு கூடுதலாக, ஜவாஜ் அல்-முத்தாஹ் ("தற்காலிக திருமணம்") என அறியப்படும் வேறுபட்ட நிலையான கால திருமணமும் உள்ளது :1045சியா இசுலாமின் பன்னிருவர் கிளையினரால் நிர்ணயிக்கப்பட்ட காலத்திற்கு அனுமதிக்கப்படுகிறது. :242 நிக்காக் மிஸ்யர் என்பது சில சுன்னி அறிஞர்களால் அனுமதிக்கப்பட்ட ஒன்றாக வாழ்வது போன்ற சில நிபந்தனைகளை நீக்கிய ஒரு தற்காலிக திருமணமும் உள்ளது.
# இசுலாத்தில் திருமணம்

## வரலாறு

கி.பி. 7-ஆம் நூற்றாண்டில் இசுலாம் தோன்றுவதற்கு முன்பு அரேபியாவில் பல்வேறு திருமண நடைமுறைகள் இருந்தன. இந்த நேரத்தில் மிகவும் பொதுவான மற்றும் அங்கீகரிக்கப்பட்ட திருமண வகைகளாக, ஒப்பந்தத்தின் மூலம் நடைபெறும் திருமணம், பெண்களை கடத்துவதன் மூலம் திருமணம், மகர் மூலம் திருமணம், பரம்பரை மூலம் திருமணம் மற்றும் "மோட்டா" அல்லது தற்காலிக திருமணம் போன்றவை இருந்துள்ளன. மெசொப்பொத்தேமியாவில், திருமணங்கள் பொதுவாக ஒருதார மணம் கொண்டவை. அரச குடும்பத்தைத் தவிர, அவர்கள் மனைவிகள் மற்றும் காமக்கிழத்திகளைக் கொண்ட பல அந்தப்புரங்களைக் கொண்டிருந்தனர். திருமணம் மற்றும் விவாகரத்து ஆகிய இரண்டிலும் சம்மதம் தேவைப்பட்டாலும், சாசானியச் சமூகம் சரதுசத்தைப் பின்பற்றியது.  
இசுலாமிய ஆதாரங்களின்படி, 7-ஆம் நூற்றாண்டுக்கு முந்தைய அரேபியாவில் பெரும்பாலான பெண்கள் தங்கள் திருமணங்களில் சிறிய கட்டுப்பாட்டைக் கொண்டிருந்தனர். அவர்கள் திருமணம் அல்லது குழந்தைகளின் பாதுகாப்பிற்கான ஒப்பந்தத்தால் அரிதாகவே பிணைக்கப்பட்டனர். மேலும், அவர்களின் சம்மதம் அரிதாகவே கோரப்பட்டது. பெண்கள் தங்கள் கணவரை விவாகரத்து செய்ய அரிதாகவே அனுமதிக்கப்பட்டனர். திருமணம் அல்லது விவாகரத்துக்காக அவர்களின் கருத்து ஏற்கப்படவில்லை. இருப்பினும், இசுலாம் அல்லாத சமூகத்திலிருந்து இசுலாமிய சமுதாயத்திற்கு மாறுகின்ற காலத்தில், உயரடுக்கு பெண்கள் விவாகரத்து செய்து கொண்டு, களங்கம் இல்லாமல் மறுமணம் செய்து கொள்ளலாம். அவர்களது திருமண ஒப்பந்தத்தின் விதிமுறைகளை பேச்சுவார்த்தை நடத்தும் அதிகாரம் அவர்களுக்கு வழங்கப்பட்டது. மேலும் விவாகரத்து நடைமுறை கூட தொடங்கலாம்.
# இசுலாத்தில் திருமணம்

## இசுலாத்துடன் சீர்திருத்தங்கள்

முகம்மது நபி தனது காலத்தில் இருந்த பொதுவான திருமண நடைமுறைகளின் சட்டங்களையும் நடைமுறைகளையும் சீர்திருத்தினார். "ஒப்பந்தத்தின் மூலம் திருமணம் (ஒப்புதல் மூலம் திருமணம்)" என்ற விதிகள் சீர்திருத்தப்பட்டு கடுமையான விதிகள் மற்றும் ஒழுங்குமுறைகள் நடைமுறைப்படுத்தப்பட்டன. "பரம்பரை மூலம் திருமணம்" என்ற நடைமுறை தடைசெய்யப்பட்டது. திருக்குர்ஆனில் இருந்து பல அத்தியாயங்கள் மற்றும் வசனங்கள் வெளியிடப்பட்டன. அவை அத்தகைய நடைமுறைகளைத் தடை செய்தன.  
அரேபிய ஜாஹிலியா சட்டத்தின் கீழ், திருமணம் செய்வதற்கு அல்லது விவாகரத்து பெறுவதற்கு ஆண்களின் உரிமைகளில் எந்த வரம்பும் விதிக்கப்படவில்லை என்று இசுலாமிய ஆதாரங்கள் குற்றம் சாட்டுகின்றன.இசுலாமிய சட்டம் ஆண்களுக்கு ஒரே நேரத்தில் நான்கு மனைவிகளாகக் கட்டுப்படுத்தியது, காமக்கிழத்திகள் தவிர. ( குர்ஆன் 4:3 ) திருமணத்தின் அமைப்பு, பெண் ஓரளவு ஆர்வமுள்ள துணையாக இருந்ததாக மாற்றப்பட்டது. உதாரணமாக, வரதட்சணை, முன்பு தந்தைக்கு வழங்கப்படும் மணமகள் விலையாக கருதப்பட்டது. பின்னர் அது மனைவி தனது தனிப்பட்ட சொத்தின் ஒரு பகுதியாக வைத்திருக்கும் திருமண பரிசாக மாறியது'
# இசுலாத்தில் திருமணம்

## ஊக்குவித்தல்

பல மதங்களைப் போலவே, இசுலாத்திலும் திருமணம் ஊக்குவிக்கப்படுகிறது. குடும்ப வாழ்க்கை ஒரு "ஆசீர்வாதம்" மற்றும் நிலைத்தன்மையின் ஆதாரமாக கருதப்படுகிறது. பிபிசியின் இரண்டாம் நிலைக் கல்வி மத ஆய்வுகள், "முஸ்லிம்களுக்கு, குடும்ப வாழ்க்கை மற்றும் முழு சமூகத்திற்கும் ஒரு அடித்தளத்தை வழங்குவதற்காக அல்லாஹ்வால் திருமணம் உருவாக்கப்பட்டது" என்று கூறுகிறது.